**ΕΝΔΕΙΚΤΙΚΕΣ ΑΠΑΝΤΗΣΕΙΣ**

Οι μαθητές/-τριες ενθαρρύνονται, μέσω των ερωτημάτων, σε μια κριτική προσέγγιση των πηγών και στη διατύπωση του δικού τους ιστορικά τεκμηριωμένου λόγου.

**3.α.** Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του παραθέματος (**ΚΕΙΜΕΝΟ Α**), να εντοπίσουν τους λόγους που οδήγησαν στην Επανάσταση του 1843, αξιοποιώντας τις κατάλληλες πληροφορίες:

* «Η παραίτηση της κυβέρνησης Μαυροκορδάτου (10 Αυγούστου 1841) δυνάμωσε τη γενική δυσαρέσκεια κατά του θρόνου».
* «Τα τρία ελληνικά πολιτικά κόμματα… άρχισαν να συνωμοτούν».
* «Οι κοινοί στόχοι των αρχηγών της συνωμοσίας[…]».

Από την ιστορική αφήγηση του σχολικού εγχειριδίου [Κεφάλαιο Α. 4. Το ελληνικό κράτος και η εξέλιξή του (1830-1881), Η Επανάσταση της 3ης Σεπτεμβρίου 1843] μπορούν να αξιοποιηθούν πληροφορίες από το απόσπασμα:

* «[…]Τον αρχικό γενικό ενθουσιασμό … να παραχωρήσεις Σύνταγμα[…]»

**3.β.** Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του παραθέματος (**ΚΕΙΜΕΝΟ Β**), να παρουσιάσουν και να σχολιάσουν βασικές διατάξεις και τον πολιτικό χαρακτήρα του Συντάγματος 1844, αξιοποιώντας τις κατάλληλες πληροφορίες:

Ως προς τις βασικές διατάξεις του συντάγματος:

* «[…]η νομοθετική εξουσία θα ασκείτο συλλογικά από το βασιλιά, από μια Βουλή εκλεγμένη από το λαό και από μια Γερουσία που τα μέλη της διορίζονταν ισόβια από το βασιλιά».
* «Η εκτελεστική εξουσία ανήκε στο βασιλιά και στους υπουργούς που διορίζονταν και παύονταν από τον ίδιο».
* «[…]η δικαιοσύνη απέρρεε από το βασιλιά».

Ως προς τον πολιτικό χαρακτήρα του συντάγματος:

* «Παρά το συντηρητικό του χαρακτήρα… μη αναγνώρισης της δουλείας στην Ελλάδα».

Από την ιστορική αφήγηση του σχολικού εγχειριδίου [Κεφάλαιο Α. 4. Το ελληνικό κράτος και η εξέλιξή του (1830-1881), Η Επανάσταση της 3ης Σεπτεμβρίου 1843] μπορούν να αξιοποιηθούν πληροφορίες από το απόσπασμα:

* «[…]Το Σύνταγμα του 1844, ένα από τα πιο φιλελεύθερα… την πλειοψηφία του κοινοβουλίου[…]»

Μέσα από τη συνδυαστική προσέγγιση ιστορικής πηγής και ιστορικής αφήγησης αναμένεται να δομηθεί ένα συνθετικό κείμενο που να περιγράφει τις συνθήκες εκδήλωσης της Επανάστασης του 1843 και της ψήφισης του Συντάγματος 1844.